Diari Oficial de la Generalitat Valenciana


Sumari del DOGV 4570, del 21-08-2003 (2003/8894)

RESOLUCIÓ 10/2003, de 21 de juliol, de la Presidència de l'Acadèmia Valenciana de la Llengua, per la qual es publica l'Acord de la Junta de Govern de 15 de juliol del 2003, pel qual es concedixen les ajudes als centres valencians de l'exterior de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4570

Data del DOGV
:   21-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/8894


Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ 10/2003, de 21 de juliol, de la Presidència de l'Acadèmia Valenciana de la Llengua, per la qual es publica l'Acord de la Junta de Govern de 15 de juliol del 2003, pel qual es concedixen les ajudes als centres valencians de l'exterior de la Comunitat Valenciana. [2003/S8894]
  
Segons el que establix l'article 19 c) de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:
  
Estudi de la proposta elevada per la comissió avaluadora de les sol·licituds presentades a la convocatòria d'ajudes a la difusió i promoció del valencià en els centres valencians de l'exterior de la Comunitat Valenciana, i adopció, si és el cas, de l'acord de concessió d'ajudes.
  
El Ple de l'Acadèmia Valenciana de la Llengua va prendre l'Acord de 3 de març de 2003, en el qual es convocaven les ajudes a la difusió i promoció del valencià en els centres valencians de l'exterior de la Comunitat Valenciana.
  
Este acord fou publicat per Resolució número 2/2003, d'11 de març, de la Presidència de l'Acadèmia Valenciana de la Llengua, en el Diari Oficial de la Generalitat Valenciana núm. 4.467, de 26 de març de 2003.
  
La disposició final primera de l'Acord del Ple de l'Acadèmia Valenciana de la Llengua, de 3 de març de 2003, indica que «es delega en la Junta de Govern la facultat de concedir les ajudes, i s'autoritza la Presidència perquè dicte les resolucions necessàries per al desplegament i l'execució d'este acord».
  
El dia 2 de juliol de 2003 es van reunir els membres de la comissió avaluadora regulada en les bases de l'acord mencionat, i van decidir elevar a la Junta de Govern la seua proposta de concessió d'ajudes als diferents centres valencians de l'exterior de la Comunitat Valenciana.
  
Vista l'acta de la reunió de la comissió avaluadora, la Junta de Govern acorda:
  
Primer. Desestimar per estar presentades fora de termini les sol·licituds corresponents als centres valencians de la Unió Regional Valenciana del Mar del Plata (Argentina) i del Centre Regional Valencià de Mendoza (Argentina).
  
Segon. Concedir als centres valencians de l'exterior que han participat en esta convocatòria les ajudes següents:
  
Tercer. L'import de cadascuna de les ajudes concedides en el punt anterior, per un import total de 24.000 euros (vint-i-quatre mil euros), es finançarà a càrrec de la línia, «Ajudes a la difusió i promoció del valencià», codi T5404000, del capítol IV, del programa 541.10, Investigació i Normalització Lingüística de l'Idioma Valencià.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament recurs de reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
El recurs de reposició s'haurà d'interposar davant del Ple de l'Acadèmia Valenciana de la Llengua en el termini d'un mes comptador des de l'endemà de la publicació.
  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.